МэшбащIэ Исхьэкъ ягъэлъапIэ
Адыгэ Республикэм и ТхакIуэхэм я зэгухьэныгъэм и тхьэмадэ, АР-м, КъБР-м, КъШР-м я цIыхубэ тхакIуэ, УФ-м, СССР-м я Къэрал саугъэтхэм я лауреат МэшбащIэ Исхьэкъ Шумахуэ и къуэм и ныбжьыр илъэс 85-рэ зэрырикъур Мейкъуапэ щагъэлъэпIащ мэкъуауэгъуэм и 10-м.
Пшыхьым кърихьэлIащ АР-м и Iэтащхьэ ТхьэкIушынэ Аслъэнджэрий, Республикэм и Правительствэм, Къэрал Совет-Хасэм, министерствэхэм, къулыкъущIапIэхэм я лIыкIуэхэр, МэшбащIэм и IэдакъэщIэкIхэр фIыуэ зылъагъу, и щIыхьыр зыIэт цIыхубэр. ТхакIуэшхуэм и махуэр даIэтырт Къэбэрдей-Балъкъэр, Къэрэшей-Шэрджэс, Дагъыстэн, Къалмыкъ, Шэшэн республикэхэм, Москва къалэм, Ставрополь, Краснодар крайхэм, Ростов областым къикIа къэрал лIыкIуэхэмрэ жылагъуэ лэжьакIуэ цIэрыIуэхэмрэ, тхакIуэхэмрэ усакIуэхэмрэ.
Утыкум къыщыпсэлъахэм къыхагъэщащ Исхьэкъ и IэдакъэщIэкIхэм адыгэ лъэпкъым и тхыдэ бейр къызэрагъэлъэгъуэжыр, абыхэм лъэпкъ псор щIэпIпIыкI зэрыхъунур, тхыгъэ инхэмрэ усэ сатырхэмрэ зэрыхъугъуэфIыгъуэр.
Пшыхьыр ягъэдэхащ республикэм щыцIэрыIуэ къэфакIуэхэмрэ уэрэджыIакIуэхэмрэ.
НэщIэпыджэ Замирэ.
